CELEX: 62011CN0245
Language: sl
Date: 2011-05-23 00:00:00
Title: Zadeva C-245/11: Predlog za sprejetje predhodne odločbe, ki ga je vložilo Asylgerichtshofs (Avstrija) 23. maja 2011 – K

10.9.2011   
            
            
               SL
            
            
               Uradni list Evropske unije
            
            
               C 269/21
            
         Predlog za sprejetje predhodne odločbe, ki ga je vložilo Asylgerichtshofs (Avstrija) 23. maja 2011 – K
   (Zadeva C-245/11)
   2011/C 269/40
   Jezik postopka: nemščina
   
      Predložitveno sodišče
   
   Asylgerichtshof
   
      Stranki v postopku v glavni stvari
   
   
      Tožeča stranka: K
   
      Tožena stranka: Bundesasylamt
   
      Vprašanji za predhodno odločanje
   
   
               1.
            
            
               Ali je treba člen 15 Uredbe št. 343/2003 (1) razlagati tako, da država članica, ki na podlagi določb členov od 6 do 14 te uredbe ni odgovorna za vodenje postopka prosilca za azil, postane nujno odgovorna, če se na njenem območju nahaja hudo bolna in zaradi kulturnih vidikov ogrožena snaha prosilca za azil ali njegovi mladoletni vnuki, ki zaradi snahine bolezni potrebujejo nego, in je prosilec za azil pripravljen in zmožen snahi ali vnukom pomagati? Ali navedeno velja tudi, če ni podana zahteva odgovorne države članice na podlagi člena 15(1), drugi stavek, Uredbe št. 343/2003?
            
         
               2.
            
            
               Ali je treba člen 3(2) Uredbe št. 343/2003 razlagati tako, da v primeru, kot je opisan v točki 1, podana nujna odgovornost države članice, ki sicer ni odgovorna, če bi odgovornost, ki drugače izhaja iz določb Uredbe št. 343/2003, predstavljala kršitev člena 3 ali člena 8 EKČP (člen 4 ali člen 7 Listine EU o temeljnih pravicah)? Ali se v tem primeru pri incidirani razlagi in uporabi člena 3 ali člena 8 EKČP (člen 4 ali člen 7 Listine EU o temeljnih pravicah) uporabljata širša pojma „nečloveškega ravnanja“ ali „družine“, ki odstopata od sodne prakse Evropskega sodišča za človekove pravice?
            
         
      (1)  Uredba Sveta (ES) št. 343/2003 z dne 18. februarja 2003 o vzpostavitvi meril in mehanizmov za določitev države članice, odgovorne za obravnavanje prošnje za azil, ki jo v eni od držav članic vloži državljan tretje države (UL L 50, str. 1).